《夜飞鹊·望亭雨泊，偕艺风同作，绘同舟听雨图纪之》
清代·夏孙桐

西风暗、吹雨黄叶声边。孤棹冷泊吴烟。津桥星火半明灭，羁人相对迟眠。

潇潇又成阵，正山钟搀断，野柝催阑。清愁万点，任篷窗、一向无言。

凄绝转蓬身世，偏共卧沧江，经岁经年。今夕茫茫云水，波深月黑，何处鸣舷。

拥衾剪烛，想芦中、梦醒都寒。怕栖乌惊起，明朝揽镜，换了朱颜。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。